\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Spoštovani!

Članska ekipa RD ALPLES Železniki bo tudi v letošnji sezoni, z veliko željo in veseljem do rokometa, s pridnim treniranjem in borbenostjo, pod strokovnim vodstvom trenerja Marka Berceta, igrala v 1.B državni ligi!

Poleg tega v rokometnem društvu veliko časa, strokovnega znanja in finančnih sredstev vlagamo v razvoj otrok, ki se spoznavajo z rokometnimi veščinami. Delo z otroci temelji na učenju tehnike rokometa, poleg tega pa si prizadevamo predvsem vzgajati mlade igralce v duhu kolektivnosti, športnega življenja, delavnosti in vztrajnosti. Vse to so vsebine, ki so v življenju zelo pomembne, zato jim bo ob osvojitvi teh navad kasneje v življenju veliko lažje. V letošnji sezoni bomo pod okriljem RZS tekmovali s selekcijo članov, mladincev, starejših dečkov in mlajših dečkov A, B ter C, nadaljevali pa bomo tudi z izvajanjem programa šole rokometa in športnega krožka.

Da lahko izvajamo vse te programe potrebujemo ustrezen strokoven kader, predvsem dobre trenerje, pa tudi na tehnično osebje ne smemo pozabiti, saj vsi skupaj omogočajo normalno delo društva.

Menimo, da je delovanje na področju športa eno od družbeno odgovornih dejanj, zato se na Vas obračamo z vlogo za sponzoriranje našega društva, saj nam bo le tako skupaj uspelo doseči zastavljene cilje in s tem predvsem osrečiti naše otroke in omogočiti naši rokometni članski selekciji uspešno nastopanje v 1. B državni ligi.

V kolikor se boste odločili za donatorstvo ali sponzorstvo, bomo v zameno poskrbeli za večjo prepoznavnost Vašega podjetja preko naše spletne strani ali socialnih omrežij (facebook, twittter, instagram), ki so redno obiskovana s strani članov društva, staršev in drugih ljubiteljev rokometa. Prav tako je možen dogovor za druge načine oglaševanja, kot so: panoji oz. transparenti na naših tekmah, omemba naziva Vašega podjetja med tekmami in v radijskih napovedih tekem, tisk naziva Vašega podjetja na promocijske majice, drese in še in še. Za vse dodatne informacije smo Vam na voljo preko e-pošte: rdalples@alples.si.

Vašega kakršnegakoli odziva bomo zelo veseli, ne glede na Vašo odločitev. V kolikor se boste odločili za donatorstvo ali sponzorstvo se za podpis pogodbe in za vse morebiti potrebne informacije obrnite na tel. št. 040/353-033 (Vili Rant). Že vnaprej se Vam zahvaljujemo za Vaš odgovor, predvsem pa za Vaš trud in čas, hkrati pa Vam želimo še obilo poslovnih uspehov!

Z lepimi športnimi pozdravi,

Vili Rant

predsednik RD Alples